Paeta al malgaragno

Ła paèta (la picia del pito) al malgaragno xe l'altro piato tipico de Vicensa, dopo el bacałà.
Par farlo ghe vol: 1 paèta de 1,5 chilogrammi, 80 g de panceta fresca tajà a fetełe fin, el malgaragno (4 fruti), 80 g de butiro, 5-6 foje de salvia, 5 cuciari de ojo extravèrgine de ołiva, 1 minestro de brodo, sałe, pevare.
Netar la paèta, vèrsarla e metarghe drento 30 g de butiro mis-cià a un bel pìsego de sałe. Coverser el peto cołe fetełe de panceta e ligar ben.


Scaldar in na tecia 20 g de butiro con 3 cuciari de ojo e ła salvia e metarghe drento ła paèta. Lasàr cusinar par 2 ore pi o manco a fogo medio, metendoghe ogni tanto un cuciaro de brodo. Intanto, dopo 1 ora, versar 'nteła tecia el sugo de 2 malgaragni e xontar un poco de sałe. 


Finchè se cusina ła paèta, lavar, sugar e tritar łe coradełe; cusinarle col butiro e l'ojo che xe restà, xontandoghe el sugo de naltro malgaragno pi sałe e pevare.
Quando che ła paèta ła xe cota, tajarla a tochi e servirla su un piato caldo con sora ła salsa de coradełe e i grani del' ultimo malgaragno che xe restà.

Categoria:Cuxina veneta
Categoria:Carne